ଲକ୍ଷ୍ନୌଃ ମଧ୍ୟପ୍ରଦେଶର ଉଜ୍ଜୈନରୁ ଉତ୍ତର ପ୍ରଦେଶର ମୋଷ୍ଟ ୱାଣ୍ଟେଡ ଗ୍ୟାଙ୍ଗଷ୍ଟର ବିକାଶ ଦୁବେ ଗିରଫ ହୋଇଛି। ତେବେ ସେ ଉଜ୍ଜୈନରୁ ଗିରଫ ହେବା ପରେ ଅନେକ ପ୍ରଶ୍ନ ଉଠିଛି। ଜୁଲାଇ ୩ କାନପୁରରେ ୮ ପୁଲିସ୍ କର୍ମଚାରୀଙ୍କୁ ବିକାଶ ଓ ତା' ସହଯୋଗୀମାନେ ଗୁଳି କରି ହତ୍ୟା କରିଥିଲେ।
ସେବେଠାରୁ ସେ ଫେରାର ଥିଲା। ମଙ୍ଗଳବାର ସେ ଫରିଦାବାଦ ଓ ବୁଧବାର ସନ୍ଧ୍ୟାରେ ନୋଏଡା ଠାରେ ଥିବା ଜଣାପଡ଼ିଥିଲା। କିନ୍ତୁ ହଠାତ୍ ସେ କେମିତି ମଧ୍ୟପ୍ରଦେଶରେ ପ୍ରବେଶ କରିବାକୁ ସକ୍ଷମ ହେଲା, ତା'କୁ ନେଇ ପ୍ରଶ୍ନ ଉଠିଛି।
